**POGODBA O IZVEDBI GOSTINSKIH STORITEV NA SILVESTROVANJU, KI GA ORGANIZIRA OBČINA ŠOŠTANJ**

ki jo skleneta in dogovorita

1. **OBČINA ŠOŠTANJ**, Trg svobode 12, 3325 Šoštanj, ID za DDV: SI97214043, matična številka: 5884284000, EZR št.: SI56 0110 0010 0012 659

(kot organizator)

in

2. **…………………………..**, naslov ………………………….., ID za DDV: ………………………….., matična številka: ………………………….. št. transakcijskega računa.: ………………………………,

(kot izvajalec)

1. člen

Pogodbeni stranki uvodoma ugotavljata, da:

* je organizator izvedel javno povabilo za zagotovitev gostinskih storitev na dogodku SILVESTROVANJE NA TRGU Z DEJANOM VUNJAKOM dne 31. 12. 2025, ki je bilo objavljeno na spletni strani organizatorja dne 26. 11. 2025,
* je dogodek organiziran na zemljišču št. 1050 k. o. Šoštanj ID znak: parcela 959 1050 v lasti Občine Šoštanj,
* je kot najboljši ponudnik uspel izvajalec, ki je oddal ponudbo dne \_\_\_\_\_\_\_\_\_\_\_\_\_\_\_\_\_\_\_.

2. člen

Predmet te pogodbe je izvedba gostinskih storitev (pijača in hrana-neobvezujoča) po ponudbi izvajalca, ki je priloga k tej pogodbi, za dogodek **SILVESTROVANJE NA TRGU Z DEJANOM VUNJAKOM dne 31. 12. 2025**

Organizator lahko v primeru dežja odpove dogodek najkasneje 48 ur prej.

3. člen

Izvajalec se zaveže, da:

* bo v roku 3 delovnih dni po dogodku organizatorju izstavil potrdilo o prometu gostinskih storitev, ki bo osnova za pripravo računa.
* bo organizatorju plačal \_\_\_\_\_ od neto prodaje + DDV.

Organizator bo po oddaji potrdila o prometu gostinskih storitev izstavil izvajalcu račun za izvedbo gostinskih storitev, ki zapade v plačilo v roku 15 dni od izstavitve. V primeru zamude s plačilom se za čas zamude lahko zaračunavajo zakonske zamudne obresti.

4. člen

Izvajalec se zaveže uporabljati del prireditvenega prostora na Trgu svobode, na zemljišču ID znak: parcela 959 1050, na katerem bo opravljal gostinsko dejavnost in za katero ima ustrezna dovoljenja pristojnega organa, kot dober gospodar.

Organizator zagotovi izvajalcu možnost trifaznega priklopa z delilno omarico na več enofaznih vtičnic 220 V. Obvezen je predhodni dogovor o konkretnih potrebah po električni energiji z organizatorjem.

5. člen

Opremo in inventar za opravljanje gostinske dejavnosti nabavi, dostavi in namesti ter poskrbi za odvoz izvajalec na lastne stroške. Izvajalec je dolžan uporabljati prireditveni prostor za gostinsko dejavnost zunaj gostinskega obrata izključno za opravljanje dejavnosti, ki je določena z javnim povabilom.

Izvajalec s svojo dejavnostjo ne sme ovirati organizatorja, drugih izvajalcev in obiskovalcev. Organizator nudi v uporabo opremo (mize, klopi, hiško na trgu, dostavo elektrike, zaboj za smeti).

6. člen

Izvajalec je dolžan prilagoditi obratovalni čas in ponudbo potrebam obiskovalcev in predvidoma zagotoviti gostinske storitve 31. 12. 2025 od 22.00 do 2.00 (s prodajo se začne ob navedeni uri).

7. člen

Motorizirani dovoz opreme in gostinske ponudbe je po dogovoru z organizatorjem.

8. člen

Izvajalec se obveže, da bo prireditveni prostor primerno čistil in vzdrževal ter po zaključku posameznega dogodka vrnil v stanju, ki upoštevaje normalno obrabo stvari ne bo slabše od tistega, v katerem ga je prejel. Izvajalec se izrecno zaveže, da bo vse odpadke, ki bodo nastali z izvedbo njegove gostinske dejavnosti, očistil sam in jih tudi odstranil.

Na voljo bo kontejner za odpadke (pri Tržnici Šoštanj). Za vse poškodbe, ki presegajo normalno obrabo in jih ni moč pripisati višji sili, odgovarja izvajalec. Izvajalec se je v zvezi z uporabo prireditvenega prostora dolžan držati navodil pooblaščenega predstavnika Občine Šoštanj.

9. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno krajevno in stvarno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe soglašali s predložitvijo spora v mediacijo.

10. člen

Pogodba je nična, v kolikor kdo v imenu ali na račun izvajalca predstavniku ali posredniku organizatorja obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali drugo ravnanje ali opustitev, s katerim je organizatorju povzročena škoda ali je omogočena pridobitev nedovoljene koristi predstavniku organizatorja, izvajalcu ali njegovemu predstavniku, zastopniku ali posredniku.

11. člen

V primeru slabega vremena ali zaradi drugih okoliščin si organizator pridržuje pravico do odpovedi izvedbe gostinske storitve brez stroškov. Organizator izvajalca gostinske storitve o odpovedi obvesti 24 ur pred pričetkom dogodka.

12. člen

Skrbnik te najemne pogodbe s strani organizatorja je \_\_\_\_\_\_\_\_\_\_\_\_.

Skrbnik te najemne pogodbe s strani izvajalca je Urška Kurnik.

13. člen

Pogodba je sestavljena v štirih (4) izvodih, od katerih prejme vsaka pogodbena stranka po dva (2) izvoda. Pogodba je sklenjena, ko jo podpišeta obe pogodbeni stranki.

Št. spisa: 322-1/2025

V Šoštanju, dne \_\_\_\_\_\_\_\_\_\_\_\_\_\_ V Šoštanju, dne \_\_\_\_\_\_\_\_\_\_\_\_\_\_

Izvajalec Organizator

Občina Šoštanj

Boris Goličnik, župan